তাইওয়ানে ভয়াবহ ঘটনা! কী এমন হল

ওয়েব ডেস্ক : তাইওয়ানে (Taiwan) আততায়ীর তাণ্ডব। তার জেরে মৃত্যু (Death) হল ৩ জনের। ঘটনায় আহত হয়েছেন ১১ জন। জানা গিয়েছে, ভয়বহ এই ঘটনাটি ঘটেছে রাজধানী তাইপের এক বাণিজ্যিক এলাকায়। পুলিশ সূত্রে খবর, ঘটনার পরেই বহুতল থেকে লাফ দেয় অভিযুক্ত। তার জেরে মৃত্যু হয়েছে অভিযুক্তরও।

জানা গিয়েছে, চাঞ্চল্যকর এই ঘটনাটি ঘটেছে শুক্রবার। ধারাল অস্ত্র দিয়ে সাধারণ মানুষের উপর হামলা চালানোর অভিযোগ উঠেছে অভিযুক্তের বিরুদ্ধে। ধারাল অস্ত্র দিয়ে হামলার পাশাপাশি স্মোক বম্ব ও পেট্রোল দিয়েও হামলা চালানো হয় বলে খবর।

আরও খবর : জাতীয় কবি নজরুলের সমাধির পাশে হাদিকে সমাহিত করার সিদ্ধান্তে বিতর্ক বাংলাদেশে

জানা গিয়েছে, আততায়ী প্রথমে স্মোক বম্ব ছোড়ে। এর পরেই মেট্রোস্টেশনের বিপণিবিতানে গিয়ে সাধারণ মানুষের উপর ছুড়ি দিয়ে উপর হামলা চালায়। তাইওয়ানের পুলিশ (Police) প্রধান চ্যাং জুং সিন বলেছেন, অভিযুক্তের নাম চ্যাং ওয়েন। বয়স ২৭। ঘটনার পর অভিযুক্তকে গ্রেফতার করতে গেলে সে বহুতল দিয়ে ঝাঁপ দিয়ে আত্মঘাতী হয়। এই ঘটনার পরেই জনবহুল অঞ্চলে নিরাপত্তা বাড়ানো হয়েছে।

প্রসঙ্গত, তাইওয়ানে এই ধরণের হামলার ঘটনা বিরল। এর আগে ২০১৪ সালে এক হামলার ঘটনা ঘটেছিল। সেই সময়ও আততায়ীর ধারাল অস্ত্রের হামলায় মৃত্যু হয়েছিল চার জনের। সেই ঘটনায় অভিযুক্তকে ২০১৬ সালে মৃত্যুদণ্ড দেওয়া হয়েছিল। তার পরেই ২০২৫ সালে তেমন ধরণের ভয়াবহ ঘটনা ঘটে গেল। তার জেরে প্রাণ হারালেন ৩ জন।

দেখুন অন্য খবর :

The post তাইওয়ানে ভয়াবহ ঘটনা! কী এমন হল first appeared on KolkataTV.